एसबीआई का एटीएम दो दिन बंद, मशीनें खराब
टीकमगढ़ | सिविल लाइंस स्थित स्टेट बैंक का एटीएम दो दिन से खराब पड़ा है। इस कारण लोगों को परेशानी का सामना करना पड़ रहा है। लोगों का कहना है कि एटीएम आए दिन खराब हो जाता है। बैंक के अधिकारी ध्यान नहीं देते हैं। एटीएम में दो मशीनें लगी है, लेकिन एक अक्सर खराब पड़ी रहती है। दीपक कुमार ने बताया कि इस एटीएम पर आए दिन निराश होकर लौटना पड़ता है। रणजीत सिंह परिहार का कहना है कि दो दिन से रुपए निकालने एटीएम के चक्कर काट रहे हैं, लेकिन हर बार बैरंग लौटना पड़ता है। फिलहाल दोनों मशीनें काम नहीं कर रही हैं। बैंक के चैनल मैनेजर अविनाश चौरसिया का कहना है कि मशीनों में कुछ गड़बड़ी है। जल्द दुरुस्त कर लिया जाएगा।
hne_Deva hin_Deva